Lainaturva - Kuluttajavirasto
Luottosopimus ›
Lainaturva	Lainaturva
Lainaturvan voi ostaa pankista tai vakuutusyhtiöltä
Lainan takaisinmaksun varmistamiseksi pankit tarjoavat asiakkailleen erilaisia vaihtoehtoja lainaturvaan. Niiden kriittinen arviointi ja kustannusten vertailu kannattaa tehdä samalla kun arvioi omaan talouteensa liittyviä mahdollisia riskejä.
Lainaturvasta ei kannata maksaa, mikäli täydentävät lakisääteiset ja vapaaehtoiset turvajärjestelmät ovat perheen tuloihin ja varoihin nähden riittäviä ja säästöjä löytyy.
Omaa taloutta vaarantavat riskit
Erilaisia riskejä, jotka voivat vaarantaa lainan takaisin maksua ovat mm.:
työpaikan menetys tai pitkäaikainen lomautus
vammautuminen tai pitkäaikainen sairastuminen
huomattava pitkäaikainen koronnousu
Maksukykyä voivat heikentää myös
tulojen tilapäinen vähentyminen esimerkiksi raskauden myötä
lasten koulutuskustannukset ym. perheen uudet menoerät
putkiremontit tms. asumiskustannuksia huomattavasti nostavat tekijät
mahdollisesti katteettomat odotukset tulossa olevan perinnön tai sijoitusten tuoton osalta
asuntojen hintojen lasku, joka vaikeuttaa velan ehtojen muuttamista ja kuukausierän pienentämistä (asunnon vakuusarvon aleneminen ja siihen liittyvät lisävakuusvaatimukset)
Riskeihin voidaan varautua säästämällä tai sijoittamalla rahaa pahan päivän varalle ja mitoittamalla laina niin, että talous kestää lainanhoitokulujen mahdollisen kasvun.
Kasvavien korkojen olosuhteissa pitkän lainan hoitokulut voidaan säilyttää kohtuullisina myös takaisinmaksuaikaa pidentämällä. Tilapäisissä maksuvaikeuksissa voidaan sopia pankin kanssa lyhennyksistä vapaista jaksoista.
Riskien arvioinnissa kannattaa myös selvittää, mitä esimerkiksi aiemmin otettu henkivakuutus korvaa ja mihin lakisääteinen turva tai ansiosidonnaiset työttömyyskorvaukset riittävät.
Mitä laajempi lainaturva, sitä kalliimmaksi se tulee
Riskien hallintaa varten pankit ja vakuutusyhtiöt ovat luoneet erilaisia lainan takaisinmaksamisen turvaavia tuotteita ja vakuutuksia. Mitä laajemman lainaturvan ottaa, sitä enemmän siitä joutuu maksamaan.
Lainan turvaamiseksi tarjotaan mm. seuraavia vaihtoehtoja:
Myös erilaiset laina- ja turvatuotteiden yhdistelmät ovat mahdollisia. Esimerkiksi kuolemanvaravakuutus voi täydentää lainaturvavakuutusta. Asuntolaina voi koostua kiinteä- ja muuttuvakorkoisesta osuudesta. Lisäksi laina voi olla joko kokonaan tai joiltakin osin turvattu, esimerkiksi takausvastuun määrän osalta.
Lainaturva Kiinteä korko
Ohjeita talouden suunnitteluun, maksamiseen ja velkojen hoitoon Maksuviivästykset ja perintä Asuntolaina Muualla verkossa
Vakuutus- ja rahoitusneuvonta (Fine) Neuvoo ja opastaa kuluttajia vakuutus-, pankki- ja sijoitustoimintaa koskevissa asioissa kun vakuutusyhtiöstä on tullut kielteinen korvauspäätös tai pankin tai sijoituspalveluyrityksen menettely ei tyydytä.
Finanssivalvonta (Fiva) Finanssivalvonnan tavoitteena on mm. vakuutettujen etujen turvaaminen sekä luotto-, vakuutus- ja eläkelaitosten vakaa toiminta.
Finanssialan keskusliitto (FK) Tietoa pankkiasioiden hoidosta kuten maksamisesta, säästämisestä ja sijoittamisesta sekä lainanotosta
Suomen Pankki Tilastoa euribor-, perus- ja viivästyskoroista.
Pankki- ja rahoitussanasto Tulosta	18.6.2012 Jaa linkki